AJihova arom Jizọs mọ aru siẹn ade phọ. 1 Jọn 4:9
Eḍighi iyaạr dị yira rowạ oḍighi idị keḅeeraạn aJihova, pọ yira omoọgh onaghanạn onhọn oye ni dị amạn maạr. Mem dị mebia ni iboom kụ ogbi olhẹm Adạm, aJihova malhẹm ni epẹ asikẹ phọ oye dị aḍighi uwaloor dị amoọgh ni iikpọ.
Amem mọ eteẹny bọ, aJihova arom ni nyoọn phọ mọ omạr epẹ Betilihẹm dị esina onyanị dị oghol mọ aMeri kụ kamạr. Obumoọny phọ ughol mọ Jizọs.—Jọn 6:38.
Idiphọ oye siẹn ade phọ, aJizọs aaghironaan ni raagharạ phọ Enaạn eten dị emunughan. Odị aḍighi ghan ni iiḅi, aḍeenaan ephomoghiạn, ḅilẹ adugh oteẹny. R'e/kilaan, odị atughemị ni bunhọn awe igey phọ ilọ aJihova.
AJizọs aḍighi ghan igey kuolọ ulhọgh ni ḍien. 1 Pita 2:21-24
Abuḍiemiom iiḅereghị phọ ulọgh ni ḍien Jizọs loor esi dị odị aḅenị ghan bọ we ilọ itughemị okpẹ phọ abidị r'ikarạph areten phọ abidị.
AJizọs aakonom ghan ni buphẹ u/moon bọ kẹn aḅilẹ aḅerion buphẹ momuughu bọ.
Abuḍiemiom iiḅereghị ukpuughiọm ni buọ aRom mọ okuphogh aJizọs oḅilẹ oghiigh odị.